section_heading: Prvi svjetski rat
paragraph_text: U proljeće 1918. Hammerstein je sa svojom pukovnijom premješten u Palestinu. Pukovnija je na početku bila u pričuvi osmanske 4. armije sa sjedištem u Saltu. Početkom lipnja 1918. obolio je od tifusa, ali je usprkos bolesti sredinom tog mjeseca primio promaknuće u čin potpukovnika. Nakon oporavka, sredinom rujna ponovno je preuzeo zapovjedništvo nad pukovnijom, te se istaknuo u čuvanju odstupnice u povlačenju nakon Bitke kod Megidda. Nakon bitke Otto Liman von Sanders je predložio da mu se dodijeli najviše njemačko odlikovanje Pour le Mérite, što je car Wilhelm i učinio 1. studenog 1918. Prije kraja rata Hammerstein preuzima zapovjedništvo nad Azijskim korpusom, umjesto Gustava von Oppena koji je umro od kolere.Hammerstein-Gesmold, Frithjof Freiherr von, Archivportal-d.de, pristupljeno 8. studenog 2021.